Küpros on Vahemere pärl. Päikeses unelevad liivarannad ja erksinine meri vahelduvad suursugustemetsaste mägedega, tsitruseliste aiad ja banaanikasvandused vahelduvad oliivisalude ja viinamarjaväljadega. Pole juhus, et just siin sündis kõigi armunute kaitsja, ilu- ja armastuse jumalanna Aphrodite. Jumalad ise kinkisid meile Küprose selle lõhnava liivatee ja pujuga, uniste küladega kaljujärsakutel ja kirikutega mäenõlvadel.  Sellel saarel on kõik tingimused suurepäraseks puhkuseks -tervendav kliima, esmaklassilised hotellid, soe Vahemeri, erakordselt rõõmsameelne ja külalislahke  kohalik rahvas ja muidugi rahvusköök - kõik see teeb Küprosel viibimise tõeliselt meeldejäävaks, kingib hulgaliselt unustamatuid emotsioone, annab reipust ja energiat terveks aastaks.  Küpros asub Vahemere kirdeosas, 380 km kaugusel Egiptusest, 105 km kaugusel Süüriast ja vaid 75 km kaugusel Türgist. Saare suurim pikkus idast läände on 241 km, põhjast lõunasse 100 km. Küprose kummaline siluett meenutab päikeses tardunud sisalikku.  Saare põhjarannik on katkendlik ja kaljune, aga lõunas on pikad  liivarannad.  Peaaegu pool saarest on mägismaa - saare edelaosas on Troodose mäestik, kus asub saare kõrgeim 1952m kõrgune Olümpose mägi.  Pealinn  Nicosia. Kreeka tsoonis elab 166500 elanikku, Türgi tsoonis 39496 elanikku.  Pindala  Saare pindala on 9200 km².  Rahvastik  775 927 elanikku. Umbes 85% küprose kreeklased, kaasa arvatud maroniidid, armeenlased ja romaani keelt kõnelejad. Umbes 13% küprose türklased ja muud  rahvad.  Keel  Põhilised keeled on kreeka ja türgi keel, kuid igal pool saab hakkama inglise, harvemini prantsuse ja saksa keelega.  Usk  Õigeusklikke on 77%, moslemeid 18%.  Riigikord  Küpros on Vabariik, valitsusjuht on president.  Raha  Rahaühik on Küprose nael CYP. 1 CYP = 100 senti. Käibel on paberraha vääringus 20, 10, 5 ja 1 nael, ning 50, 20, 10, 5, 2 ja 1-sendised mündid. 1 CYP = 26,7791EEK.  Valuutavahetus  Raha on mõistlik vahetada pankades, mitte hotellide rahavahetuspunktides, kus rahakurss ei ole nii hea kui pangas. Pangad töötavad iga päev 8.30 - 12.30, v.a. laupäev ja pühapäev. Nicosias ja kuurortides töötavad pangad ka peale lõunat 16.30 - 18.30(oktoobrist aprillini 15.30 - 17.30 samadel päevadel).  Kliima  Küprose kliima on aasta läbi ühtlane. Küprose talv on väga lühike ja pehme.  Enamus talvepäevi on selged ja päikesepaistelised.  Jaanuarikuu keskmine tº on 19ºC. Keskmine õhutemperatuur suvel on 25-35ºC, suvine veetemperatuur on 27ºC.  Tollikontroll  Tollimaksuta võib riiki sisse viia 220 sigaretti, kanget alkoholi 1 liiter, veini 0,75 liitrit, lõhnaõli 0,76 g, odekolonni 300 g, meeneid kuni 50. Küprose naela väärtuses. Puuviljade ja elavate lillede sissevedu riiki on keelatud.  Transport  Kõige odavam transpordiliik on buss. Bussiliiklus ühendab kõiki kuurorte ja turismipiirkondi  ning kõiki Küprose tähtsamaid linnu. Kõige populaarsem transpordiliik on takso. Linnataksot võib tellida telefoni teel hotelli receptionist või baastaksopeatustest. Peale tavaliste taksode teevad linnadevahelisi sõite ka teenus-taksod, mida saab hotelli receptionist tellida.  Need on küll bussist kaks korda kallimad, kuid tunduvalt odavamad tavalisest taksost, kuna võtavad peale kuni 10 inimest.  Autorent Renditingimused võivad firmades erineda. Hinna sees on reeglina  piiramatu läbisõit ja autokindlustus, antakse ka linna kaart. Bensiini eest tuleb maksta eraldi. Teedel tuleb olla äärmiselt ettevaatlik, kuna Küprosel on vasakpoolne liiklus.  Elekter  Voolupinge on võrgus 240V, 50Hz, pistikud on kolmefaasilised, on vajalik "üleminek". Enamikus hotellides saab tagatise eest laenutada adapteri või osta see poest 1-1,5 küprose naela eest.